CELEX: 32020R1640
Language: fi
Date: 2020-08-12 00:00:00
Title: Komission delegoitu asetus (EU) 2020/1640, annettu 12 päivänä elokuuta 2020, Euroopan parlamentin ja neuvoston asetuksen (EU) 2019/1700 täydentämisestä täsmentämällä muuttujien määrät ja nimet työvoiman aihealueen vuoden 2022 lisäaiheen ”työelämässä tarvittavat taidot” sekä kahdeksan vuoden välein aiheesta ”eläke ja osallistuminen työmarkkinoille” kerättävien muuttujien osalta (ETA: n kannalta merkityksellinen teksti)

6.11.2020   
               
               
                  FI
               
               
                  Euroopan unionin virallinen lehti
               
               
                  L 370/1
               
            
         KOMISSION DELEGOITU ASETUS (EU) 2020/1640,
         annettu 12 päivänä elokuuta 2020,
         Euroopan parlamentin ja neuvoston asetuksen (EU) 2019/1700 täydentämisestä täsmentämällä muuttujien määrät ja nimet työvoiman aihealueen vuoden 2022 lisäaiheen ”työelämässä tarvittavat taidot” sekä kahdeksan vuoden välein aiheesta ”eläke ja osallistuminen työmarkkinoille” kerättävien muuttujien osalta
         (ETA: n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisten puitteiden vahvistamisesta otannalla kerättyihin yksilötason tietoihin perustuville henkilöitä ja kotitalouksia koskeville Euroopan tilastoille ja Euroopan parlamentin ja neuvoston asetusten (EY) N:o 808/2004, (EY) N:o 452/2008 ja (EY) N:o 1338/2008 muuttamisesta ja Euroopan parlamentin ja neuvoston asetuksen (EY) N:o 1177/2003 sekä neuvoston asetuksen (EY) N:o 577/98 kumoamisesta 10 päivänä lokakuuta 2019 annetun Euroopan parlamentin ja neuvoston asetuksen (EU) 2019/1700 (1) ja erityisesti sen 6 artiklan 1 kohdan,
         sekä katsoo seuraavaa:
         
                     (1)
                  
                  
                     Komission olisi täsmennettävä työvoiman aihealueen tietokokonaisuuden muuttujien määrä ja nimet, jotta voidaan kattaa kyseisten yksityiskohtaisten aiheiden osalta todetut tarpeet.
                  
               
                     (2)
                  
                  
                     Komission olisi vahvistettava muuttujien määrät ja nimet työvoiman aihealueen lisäaiheesta ”työelämässä tarvittavat tiedot” sekä yksityiskohtaisesta aiheesta ”eläke ja osallistuminen työmarkkinoille” kahdeksan vuoden välein kerättävien muuttujien osalta.
                  
               
                     (3)
                  
                  
                     Kerättävien muuttujien määrä ei saa ylittää viittä prosenttia työvoiman aihealueen niiden muuttujien määrästä, joista tietoja kerättiin asetuksen (EU) 2019/1700 tullessa voimaan.
                  
               ON HYVÄKSYNYT TÄMÄN ASETUKSEN:
         
            1 artikla
            Työvoiman aihealueen vuoden 2022 lisäaiheesta ”työelämässä tarvittavat taidot” sekä kahdeksan vuoden välein aiheesta ”eläke ja osallistuminen työmarkkinoille” kerättävien muuttujien määrät ja nimet on esitetty liitteessä I.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä elokuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 261I, 14.10.2019, s. 1.
      
      
         
            LIITE
            Vuoden 2022 lisäaiheesta ”työelämässä tarvittavat taidot” sekä kahdeksan vuoden välein aiheesta ”eläke ja osallistuminen työmarkkinoille” työvoiman aihealueella kerättävien muuttujien määrä ja nimet
            
                        Aihe
                     
                     
                        Yksityiskohtainen aihe
                     
                     
                        Muuttujan tunnus
                     
                     
                        Muuttujan nimi
                     
                  
                        03c. Osallistuminen työmarkkinoille – 11 kerättävää muuttujaa (11 lisäaiheeseen liittyvää muuttujaa)
                        
                     
                     
                        Työelämässä tarvittavat taidot
                     
                     
                        DIGITAL
                     
                     
                        Digitaalisilla laitteilla työskentelyyn käytetty aika päätyössä tai viimeisessä työssä
                     
                  
                        READING
                     
                     
                        Työhön liittyvien käsikirjojen ja teknisten asiakirjojen lukemiseen käytetty aika päätyössä tai viimeisessä työssä
                     
                  
                        CALCULATE
                     
                     
                        Suhteellisen monimutkaisten laskelmien tekemiseen käytetty aika päätyössä tai viimeisessä työssä
                     
                  
                        PHYSICAL
                     
                     
                        Vaativan fyysisen työn tekemiseen käytetty aika päätyössä tai viimeisessä työssä
                     
                  
                        DEXTERITY
                     
                     
                        Sorminäppäryyttä vaativien tehtävien tekemiseen käytetty aika päätyössä tai viimeisessä työssä
                     
                  
                        COMMINT
                     
                     
                        Kanssakäymiseen samassa yrityksessä tai organisaatiossa työskentelevien henkilöiden kanssa käytetty aika päätyössä tai viimeisessä työssä
                     
                  
                        COMMEXT
                     
                     
                        Kanssakäymiseen oman yrityksen tai organisaation ulkopuolella työskentelevien henkilöiden kanssa käytetty aika päätyössä tai viimeisessä työssä
                     
                  
                        GUIDANCE
                     
                     
                        Muiden neuvomiseen, kouluttamiseen tai opettamiseen käytetty aika päätyössä tai viimeisessä työssä
                     
                  
                        JOBAUTON
                     
                     
                        Itsenäisyyden aste työtehtävissä päätyössä tai viimeisessä työssä
                     
                  
                        REPETITIVE
                     
                     
                        Tehtävien toistuvuus päätyössä tai viimeisessä työssä
                     
                  
                        PROCEDURE
                     
                     
                        Missä määrin tehtävät noudattavat tiukkoja menettelyjä päätyössä tai viimeisessä työssä
                     
                  
                        03d. Osallistuminen työmarkkinoille – 11 kerättävää muuttujaa (11 kahdeksan vuoden välein kerättävää muuttujaa)
                        
                     
                     
                        Eläke ja osallistuminen työmarkkinoille
                     
                     
                        PENSTYP1
                     
                     
                        Vanhuuseläke
                     
                  
                        AGEPENSO
                     
                     
                        Ikä, jona vanhuuseläkkeen maksu alkoi
                     
                  
                        STATRECE
                     
                     
                        Ensimmäinen lakisääteinen vanhuuseläke, johon liittyy vähennys tai lisäeläke
                     
                  
                        PENSTYP2
                     
                     
                        Työkyvyttömyyseläke ja muu toistuva työkyvyttömyysetuus
                     
                  
                        AGEPENSD
                     
                     
                        Ikä, jona henkilö alkoi saada työkyvyttömyyseläkettä tai muita toistuvia työkyvyttömyysetuuksia
                     
                  
                        PROVTYPE
                     
                     
                        Muut eläkesäästöjärjestelyt
                     
                  
                        PENSSITU
                     
                     
                        Tilanne vanhuuseläkkeen alkaessa
                     
                  
                        WSTPREAS
                     
                     
                        Pääasiallinen syy siihen, miksi työnteko lopetetaan vanhuuseläkkeen alkaessa
                     
                  
                        WCONREAS
                     
                     
                        Pääasiallinen syy siihen, miksi työntekoa jatketaan vanhuuseläkkeen alkaessa
                     
                  
                        LMREENT
                     
                     
                        Työmarkkinoille palaaminen sen jälkeen, kun vanhuuseläke on alkanut
                     
                  
                        LMENTREAS
                     
                     
                        Tärkein syy palata työmarkkinoille